Title: 731  Service og vedlikeholdsinnstruks Vannledning.pdf
Ved montering av flenseforbindelser der det inngår PE-krager må det tiltrekkes med moment for å sikre en forspenning av krage-/flenseforbindelsen. For å sikre en optimal og varig tett flenseforbindelse må det FØR tiltrekking starter påsees at kragen ligger an med hele anleggsflaten mot tilkoblingspunktet. Eventuelle skjevheter må rettes FØR tiltrekking starter, det samme gjelder avstand til tilkoblingspunktet. Tiltrekking for å rette opp skjevheter eller avstand mellom krage og tilkoblingspunkt kan medføre skader på rør/krage eller medføre at det ikke oppnås tilstrekkelig forspenning/kraft i pakningsflaten mellom krage og tilkoblingspunkt. Skjevheter kan ofte rettes opp ved å justere røret inn mot tilkoblingspunkt før montering av flenseforbindelsen. Justering av avstand inn mot en fast flens kan gjøres ved å legge inn en liten bøy på røret i grøft før flenseforbindelsen som gjør at man kan justere avstanden ved å trekke røret litt sideveis. Der det er mulig anbefaler vi at flensekoblingen ikke tildekkes før